Εθνικός Υγρότοπος Δέλτα Έβρου

Ο Εθνικός Υγρότοπος Δέλτα Έβρου βρίσκεται γεωγραφικά στην Ελλάδα , στην ακριτική περιοχή του Έβρου ,συγκεκριμένα στο Δέλτα που δημιουργεί ο ποταμός Έβρος, ενώ συμπεριλαμβάνεται σε έναν από τους πιο σημαντικούς και προστατευόμενους φυσικούς πόρους σε Ευρωπαϊκό Επίπεδο. Ο συνδυασμός των θαλασσινών νερών της περιοχής καθώς και υλικά φερτά του τόπου δημιούργησαν αυτόν τον απείρου κάλλους εθνικό δρυμό, που αποτελείται από εξαιρετική βιοποικιλότητα . 

Αποτελείται από υδάτινη αλλά και χερσαία επιφάνεια, ενώ η συνολική του επιφάνεια δεν ξεπερνά τα 200.000 στρέμματα. Εντάχθηκε στις υπό προστασία φυσικές περιοχές με τη Σύμβαση Ραμσάρ στις 2 Φεβρουαρίου 1971, καθώς κατοικείται από πλειάδα προστατευόμενων ειδών. Επίσης , συγκαταλέγεται στο δίκτυο Natura 2000 , το οποίο σε πανευρωπαϊκό βεληνεκές είναι υπεύθυνο για την προστασία σπάνιων ειδών. Ως φυσικού τύπου οικότοπος διαθέτει πλούσια βλάστηση , χλωρίδα με πάνω από 350 είδη φυτών και πανίδα με σπάνια προστατευόμενα είδη όπως ερπετά , πτηνά και θηλαστικά. Φιλοξενεί περίπου 46 ειδών ψάρια όπως τον γουλιανό , την φρίσσα , το χέλι και άλλα του γλυκού νερού. 

 Υφιστάμενη διαχείρηση Υγρότοπου 
Η περιοχή χρησιμοποιείται λόγω της πλούσιας χλωρίδας και πανίδας ως βοσκότοπος, υπό την αιγίδα ιδιωτικού φορέα. Αποτελεί δημόσιο, αλλά όχι κοινό περιβαλλοντικό πόρο, ενώ για την διατήρηση του έχουν δημιουργηθεί ανά τα χρόνια κατασκευές όπως , αντιπλημμυρικά έργα για την αποφυγή υπερχείλισης της κοίτης του ποταμού , αντλιοστάσια για την συλλογή και διοχέτευση του βρόχινου νερού εντός της θάλασσας, καθώς χτίστηκαν και αποστραγγιστικά κανάλια για την απομάκρυνση των επιφανειακών νερών. Επόμενες κατασκευές της ιδιωτικής πρωτοβουλίας στα πλαίσια διαχείρισης του υγρότοπου είναι το αρδευτικό δίκτυο, και η δημιουργία λεκανών απορροής, οι οποίες περιορίζουν την εξάπλωση φυτοφαρμάκων στον υδροφόρο ορίζοντα και προστατεύουν παράλληλα τους υδάτινους πόρους .

Πέρα από την σημαντικότατη συνεισφορά του στο οικοσύστημα, αποτελεί και τουριστικός πόρος, καθόσον έχει τεράστια επισκεψιμότητα από τουρίστες ξένων χωρών και ντόπιων, από επιστήμονες, ακόμα και από ειδικούς παρατηρητές που ασχολούνται με την ορνιθοπανίδα , βοηθώντας στην ανάπτυξη της τοπικής οικονομίας μέσα από συγκεκριμένα προγράμματα που διατίθενται από το Δημόσιο. Η περιοχή γύρω από το Δέλτα Έβρου βρίσκεται επίσης υπό ιδιωτική εποπτεία μέ έδρα την Τραϊανούπολη, για την καλύτερη προστασία των σπάνιων ειδών που φιλοξενεί, και υλοποιούνται σε ετήσια βάση εκδηλώσεις ευαισθητοποίησης και δραστηριότητες αναψυχής των πολιτών, καθώς υπάρχει μεγάλο ενδιαφέρον για την προστασία και παραγωγικότητα του συγκεκριμένου γεωργικού τόπου.

Προβλήματα Διαχείρησης Υγρότοπου 
Στην ευρύτερη περιοχή του ποταμού γίνεται εκτροφή μεγάλου ποσοστού αγελάδων λόγω της χρήσης του ως βοσκότοπος, με αποτέλεσμα την υπερβόσκηση μεγάλων επιφανειών όπου μελλοντικά θα οδηγήσει στην ερημοποίηση τους, καθώς τα υγρά λιβάδια δεν θα έχουν την ίδια ποιότητα βλάστησης ή ακόμα και καθόλου ή μειωμένη βλάστηση. Οι κατασκευές των αντιπλημμυρικών έργων έχουν επιπτώσεις σε πολλές εκτάσεις του ποταμού, καθώς υπάρχουν τμήματα τα οποία ανυψώνονται λόγω υπερχείλισης έως το ύψος του 1.20m . Επόμενη επίπτωση των έργων ήταν, η σε μεγάλο ποσοστό εισροή ποσότητας αλμυρού νερού εντός του Δέλτα, καλύπτοντας ένα τεράστιο εύρος επιφανειών , η οποίες με δεδομένο ότι περιέχουν μόνο γλυκό νερό , οδηγήθηκαν σε αλμύρινση και μετέπειτα σε ερημοποίηση.

Ταυτόχρονα , οδήγησαν σε αποξήρανση μεγάλου τμήματος που απαρτίζονται από υγρά έλη και εδάφη για χρήση από τους εκτροφείς και γεωργούς , ενώ με βάση έρευνες των τελευταίων ετών φαίνεται να έχει διαταραχθεί δραματικά το μικροκλίμα της ευρύτερης περιοχής του ποταμού. Φαίνεται πως η απόδοση γης για καλλιέργεια έχει οδηγήσει στην αποξήρανση πολλών στρεμμάτων περιμετρικά του ποταμού, με αποτέλεσμα να έχει μειωθεί σε μεγάλο βαθμό η αναπαραγωγή άγριων ζώων. Τις τελευταίες δεκαετίες παρατηρείται η τάση εξάλειψης σπανίων πτηνών όπως οι πελεκάνοι , οι ερωδιοί και οι κύκνοι, ενώ με εξαφάνιση απειλούνται και πολλά είδη προστατευόμενων ψαριών πλέον , τα οποία στο παρελθόν ψαρεύονταν σε αφθονία από τους τοπικούς ψαράδες.

Αξιοσημείωτο είναι και το γεγονός της ρύπανσης του ποταμού, παρά το γεγονός ότι έχουν δημιουργηθεί ειδικά έργα προστασίας, καθώς ο φορέας διαχείρισης δεν έχει μεριμνήσει για την εγκατάσταση αντιρρυπαντικών έργων , με αποτέλεσμα την ευρεία συγκέντρωση επιβλαβών χημικών στοιχείων όπως άζωτο και φώσφορο. Ταυτόχρονα, παρατηρείται και εισαγόμενη ρύπανση, γιατί το ποτάμι περνάει μέσα από την Βουλγαρία , την Τουρκία και καταλήγει στην Ελλάδα με μεγάλο ποσοστό αστικών λημμάτων , βαρέων μετάλλων και αποβλήτων που απορρέουν από την βιομηχανική παραγωγή. Στο δυτικό μέρος του ποταμού, παρατηρείται αλλαγή στην σύσταση και ποιότητα του νερού λόγω κτηνοτροφικών ή γεωργικών δραστηριοτήτων από τους κατοίκους.

Παραπομπές

Εξωτερικοί σύνδεσμοι 
 Ιστοσελίδα Φορέα Διαχείρισης Εθνικού Πάρκου Δέλτα Έβρου
 http://www.ramsar.org/

Δέλτα του Έβρου
Εβρου